Diari Oficial de la Generalitat Valenciana


Sumari del DOGV 6675, del 21-12-2011 (2011/12121)

RESOLUCIÓ de 16 de desembre de 2011, del Rectorat de la Universitat Jaume I de Castelló, per la qual es convoca concurs de selecció de professorat contractat doctor.
---------------------------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/12255


Data del document
:   16-12-2011

Organisme emissor
:   Universitat Jaume I de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 16 de desembre de 2011, del Rectorat de la Universitat Jaume I de Castelló, per la qual es convoca concurs de selecció de professorat contractat doctor. [2011/12290]  
Atès que és necessària la provisió de places vacants de professorat contractat doctor incloses en la relació de llocs de treball del personal docent i investigador de la Universitat Jaume I de Castelló i dotades pressupostàriament, aquest Rectorat resol convocar concurs de selecció d'acord amb les següents bases.  
  
Normes generals  
De conformitat amb el que disposa l'article 48 de la Llei Orgànica 6/2001, de 21 de desembre, d'Universitats (a partir d'ara, LOU), modificada per la Llei Orgànica 4/2007, de 12 d'abril, pel Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22.10.2002); per la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I de Castelló, aprovada pel Consell de Govern de 29 de novembre de 2010 (a partir d'ara, Normativa del Consell de Govern); per les disposicions que regulen el règim d'ingrés en l'administració pública; per les restants normes d'aplicació general i pel que disposen aquestes bases, aquest Rectorat, fent ús de les competències previstes en l'article 105 dels Estatuts de la Universitat Jaume I, aprovats per el Decret 116/2010, de 31 d'agost, del Consell de la Generalitat (a partir d'ara, EUJI), convoca:  
Un concurs d'accés a les places que es relacionen en l'annex II d'aquesta resolució, d'acord amb les bases següents.  
  
  
Primera. Àmbit d'aplicació i règim jurídic  
Aquest concurs es regeix pel que disposa la LOU, el Decret 174/2002, els EUJI, la Llei 7/2007, de 12 d'abril, per la qual s'aprova l'estatut bàsic de l'empleat públic, la Normativa del Consell de Govern i les presents bases i, amb caràcter supletori, pel que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener (a partir d'ara LRJ-PAC).  
  
  
Segona. Requisits  
2.1. De caràcter general  
a) Tenir complits 16 anys i no superar l'edat de jubilació.  
b) Estar en possessió o en condicions d'obtenir el títol acadèmic exigit per a cada figura. Si s'han realitzat els estudis fora de l'Estat espanyol la titulació acadèmica ha d'estar homologada pel Ministeri d'Educació, Cultura i Esports. Les persones amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat.  
c) No patir malaltia o discapacitat física o psíquica que impedisca l'exercici de les corresponents funcions.  
d) No haver sigut separat del servei ni estar inhabilitat per a l'exercici de funcions públiques o exercir càrrecs o funcions declarades incompatibles amb la docència. Així mateix, l'exercici de les places convocades queda incurs a la Llei 53/1984, de 26 de desembre, i a les normes de desplegament, en matèria d'incompatibilitats. Les persones la nacionalitat de les quals no siga l'espanyola no han d'estar incurses en sanció disciplinària o condemna penal que impedisca, al seu Estat, l'accés a la funció pública.  
e) Les persones que no tinguen la nacionalitat espanyola han de posseir un coneixement de l'espanyol adequat per a l'exercici de les seues funcions.  
f) Les persones que sol·liciten places amb perfil de docència en valencià han d'acreditar el nivell mitjà de coneixements de valencià.  
  
2.2. De caràcter específic  
Per a accedir en places de professorat contractat doctor:   
Estar en possessió del títol de doctorat i tenir l'avaluació positiva de la seua activitat universitària per a la figura de professor o professora contractat doctor per l'Agència Nacional d'Avaluació de la Qualitat i Acreditació o per l'Agència Valenciana d'Avaluació i Prospectiva.  
  
2.3. El compliment d'aquests requisits per a concursar es refereix sempre a la data d'expiració del termini fixat per a sol·licitar la participació en aquest concurs i s'han de mantenir fins a la data de formalització del contracte.  
2.4. Les persones que obtinguen una plaça han d'acreditar abans de la seua contractació les condicions generals exigides per la legislació vigent per a l'accés del personal al servei de les administracions públiques.  
  
Tercera. Presentació de sol·licituds  
3.1. Per a prendre part en els concursos les persones interessades han de presentar la sol·licitud de participació que s'indica en l'annex III d'aquesta convocatòria i han de fer constar el codi de la plaça a què opten (annex II). Les sol·licituds s'han de presentar al Registre General de la Universitat Jaume I, edifici de Rectorat, campus del Riu Sec (horari: del dilluns a divendres, matins de 09.00 a 14.00 hores i vesprades de 16.00 a 18.00 hores. Horari de juliol i agost: del dilluns a divendres de 09.00 a 14.00 hores) o als registres enumerats en l'article 38.4 de la LRJ-PAC en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Comunitat Valenciana.   
Juntament amb la sol·licitud s'ha de presentar la documentació següent:  
a) Fotocòpia del document nacional d'identitat o, les persones que no posseïsquen la nacionalitat espanyola, el document que acredite la seua identitat i data de naixement.  
b) Fotocòpia del títol acadèmic exigit en la base 2.2, o resguard si ha abonat els drets d'expedició. Si s'han realitzat els estudis fora de l'Estat espanyol s'ha de presentar la fotocòpia dels documents a què ser refereix la base 2.1.b.  
c) Fotocòpia de l'avaluació positiva o de l'informe favorable, segons la plaça, de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
d) Relació detallada dels mèrits que s'entregaran en l'acte de presentació (el compliment d'aquest requisit per a concursar està referit sempre a la data d'expiració del termini fixat per a sol·licitar la participació en aquest concurs i ha de mantenir-se fins a la data de formalització del contracte).  
e) Resguard original de l'ingrés de les taxes en concepte d'admissió a proves. Aquestes taxes són de 27,07 euros, i s'han d'ingressar en el compte corrent número 4369059487 (Universitat Jaume I de Castelló. Drets d'examen) de Bancaixa, entitat 2077, sucursal 0580. A més del nom i els cognoms cal indicar el número del document nacional d'identitat i el número de la plaça. La falta del pagament d'aquestes taxes durant el termini de presentació d'instàncies no és esmenable.  
Les instàncies presentades en les oficines de correus han de complir el procediment establit en l'article 205.3 del reglament dels serveis de Correus: les instàncies s'han de presentar en sobre obert perquè el personal de l'oficina estampe el segell de dates en la part superior esquerra de les sol·licituds, i hi ha de figurar clarament el nom de l'oficina i la data.  
3.2. Traducció de documents  
Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la seua traducció jurada a qualsevol dels idiomes oficials de la Universitat Jaume I.  
  
Quarta. Protecció de dades personals  
Les dades de caràcter personal que apareixen en els documents aportats per les persones que presenten la sol·licitud de participació quedaran incloses en un fitxer automatitzat. La Universitat Jaume I es compromet a no fer un ús diferent d'aquestes per al qual s'han sol·licitat d'acord amb la Llei Orgànica 15/1999, de 13 de desembre, de Protecció de Dades de Caràcter Personal.  
La Universitat Jaume I informa sobre la possibilitat d'exercir els drets d'accés, rectificació, cancel·lació i, si escau, d'oposició, d'acord amb l'article 5 de la Llei 15/1999. Aquests drets s'han d'exercir per escrit davant de la Secretaria General de la Universitat.  
  
Cinquena. Relació de persones admeses i excloses  
5.1. Finalitzat el període de presentació de sol·licituds si totes les sol·licituds presentades s'ajusten en tots els seus extrems a la convocatòria, el Rectorat de la Universitat Jaume I dictarà en el termini màxim de 20 dies hàbils una resolució en què elevarà a definitiva la llista de persones aspirants admeses. En cas contrari, i en el mateix termini, el Rectorat dictarà una resolució en què es declararà aprovada la llista provisional de persones admeses i excloses i s'indicarà, respecte a aquestes últimes, la causa d'exclusió. Així mateix, s'indicarà a les persones interessades que, si no l'esmenen en el termini improrrogable de deu dies hàbils, perdran el seu dret. Finalitzat aquest termini, s'elevarà a definitiva la llista provisional amb les modificacions que pertoquen. Aquestes resolucions s'han de publicar en el tauler d'anuncis i en la pàgina web del Servei de Recursos Humans, dins de la convocatòria de què es tracte.  
Contra aquesta resolució es pot interposar recurs en els terminis que preveuen els articles 107 i següents de la LRJ-PAC.  
5.2. En tot cas, per a evitar errors i per a possibilitar-ne correcció dins del termini i la forma correctes, les persones aspirants han de comprovar fefaentment no sols que no figuren en la relació de persones excloses sinó que, a més, les seues dades personals consten correctament en la pertinent relació de persones admeses. És causa d'exclusió, a més de les assenyalades en altres apartats d'aquestes bases, l'omissió de la firma en la sol·licitud.  
5.3. Les persones que resulten excloses en la relació definitiva poden sol·licitar el reintegrament de les taxes mitjançant instància dirigida al Rectorat. En la instància s'han d'indicar les dades bancàries on s'ha de fer efectiva la transferència.  
  
Sisena. Comissió de contractació  
6.1. Els concursos de selecció de les places objecte d'aquesta convocatòria els resoldran comissions de contractació formades per funcionariat dels cossos docents universitaris d'aquesta Universitat, sempre que siga possible, que han de tindre el grau de doctorat. Si no n'hi ha, també podrà formar part d'aquestes comissions professorat contractat doctor.  
6.2. Aquestes comissions, en les quals es procurarà que hi haja una composició equilibrada entre dones i homes, les presideix el rector o persona en qui delegue, que pot ser substituït en els casos previstos en l'article 67 dels EUJI pels procediments previstos en aqueix mateix article, i estaran integrades a títol individual i no representatiu, a més, per vocals preferentment d'aquesta universitat, en la proporció següent:  
  
a) Dos membres vocals designats pel departament entre professorat de l'àrea de coneixement de la plaça.  
b) Un membre vocal designat pel Rectorat entre un mínim de cinc proposats pel departament.  
c) Un membre vocal designat pel Rectorat, entre un màxim de cinc de l'àrea de coneixements o afins proposats per l'òrgan de representació sindical competent.  
D'acord amb les normes generals en matèria de funció pública els membres d'aquestes comissions han d'ostentar competència tècnica suficient per a valorar els mèrits i capacitat de les persones candidates.  
  
Per a cada comissió s'han de nomenar tant suplents com titulars.  
En les comissions en què hi haja membres de distints cossos docents actuarà com a secretari o secretària aquell que pertanya al cos docent amb menor categoria i dins del mateix cos, el de menys antiguitat. En aquelles comissions en què tots els membres siguen del mateix cos actuarà com a secretari o secretària el membre de menor antiguitat dins del cos.  
6.3. El nomenament com a membre d'una comissió és irrenunciable excepte quan hi haja una causa justificada que impedisca actuar com a membre d'aquella. En aquest cas, l'apreciació de la causa al·legada correspon al Rectorat, que emetrà una resolució en el termini de cinc dies comptadors a partir de la recepció de la renúncia. A continuació, s'actuarà, si escau, segons el procediment que estableix l'apartat 8 d'aquest article.  
6.4. S'entén que concorre una de les causes justificades de renúncia quan un professor o professora ha sigut nomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació dels concursants. En el cas que el professorat afectat al·legue aquesta causa aquest romandrà en la comissió que s'ha constituït en primer lloc i, si no és factible utilitzar aquest criteri de prioritat, quedarà a la seua lliure decisió l'exercici de l'elecció i les renúncies pertinents.  
6.5. En el cas que concórreguen els motius d'abstenció a què es refereix l'apartat 2 de l'article 28 de la LRJ-PAC, les persones interessades s'han d'abstenir d'actuar en la comissió i han de manifestar el motiu concurrent.  
6.6. Quan es produïsca la recusació a què es refereix l'article 29 de la LRJ-PAC, la persona recusada ha de manifestar l'endemà de la data de coneixement de la recusació si es dóna en ella o no la causa al·legada.  
Si nega la causa de recusació, el Rectorat, després d'obtenir els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjuí que aquesta s'al·legue en interposar recursos posteriors.  
6.7. En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels suplents respectius. En el cas excepcional que també la persona suplent complira algun dels supòsits d'impediment esmentats anteriorment, la Universitat nomenarà un nou suplent.  
  
  
Setena. Constitució de les comissions de contractació  
7.1. Perquè la constitució de la comissió siga vàlida s'exigeix la presència de la totalitat dels membres. Els membres titulars que no compareguen en aquest acte cessaran i seran substituïts d'acord amb el que preveu l'apartat 7 de la base anterior.  
7.2. La comissió s'ha de constituir en el termini màxim de quatre mesos comptadors des de l'endemà de la publicació de la relació definitiva de persones admeses al concurs. Per a això, el president o presidenta de la comissió, una vegada realitzades les consultes oportunes amb la resta de membres, ha de notificar, amb una antelació mínima de deu dies naturals, la convocatòria de l'acte de constitució, i assenyalar el lloc, la data i l'hora d'aquest.  
7.3. Transcorregut el termini de constitució sense que aquesta haja tingut lloc, el Rectorat portarà a terme d'ofici la substitució del president o presidenta de la comissió. El nou president o presidenta ha de convocar la constitució de la nova comissió en un termini d'un mes des de la publicació del nomenament.  
7.4. Després de la constitució de la comissió en cas d'absència de la presidència aquesta serà substituïda pel professor o professora més antic d'acord amb el següent ordre de prelació de cossos:  
Professorat catedràtic d'universitat, professorat titular d'universitat o professorat catedràtic d'escola universitària, professorat titular d'escola universitària i, si escau, professorat contractat doctor.  
  
7.5. Perquè la comissió puga actuar vàlidament és necessària la participació de, com a mínim, tres dels seus membres.  
7.6. La comissió ha d'establir els criteris d'avaluació específics d'acord amb els criteris generals que apareixen en l'annex V d'aquesta convocatòria i que s'han de fer públics.  
7.7. Els membres de la comissió que estiguen absents en alguna de les proves corresponents a algun dels aspirants cessaran com a membres d'aquella, sense perjuí de les responsabilitats en què puguen haver incorregut.  
7.8. Si, després de l'inici de la primera prova, la comissió es queda amb menys de tres membres s'ha de nomenar una nova comissió pel procediment que estableixen les bases anteriors, en la qual no poden incloure's els membres de la primera que havien cessat en aquesta condició.  
7.9. Els acords de la comissió es prenen per majoria i s'ha de tindre en compte que, en cas d'empat, la Presidència té vot de qualitat.  
7.10. Corresponen al secretari o secretària de la comissió les actuacions administratives i la gestió econòmica pròpies de la comissió, amb l'ajuda dels serveis administratius de la Universitat.  
  
Vuitena. Acte de presentació  
8.1. El president o presidenta de la comissió, una vegada realitzades les consultes oportunes amb la resta de membres, ha de notificar a totes les persones admeses al concurs, amb una antelació mínima de 10 dies naturals, la convocatòria per a l'acte de presentació, i assenyalar el lloc, la data i l'hora de la realització, que pot tindre lloc immediatament després de la constitució de la comissió.  
8.2. En l'acte de presentació, que és públic, han de lliurar la documentació següent:  
a) Currículum, per quintuplicat, segons el model que estableix la convocatòria del concurs i un exemplar de les publicacions i documents acreditatius del que es consigna en aquell.  
b) Projecte docent i, si escau, d'investigació, per quintuplicat, que el candidat o candidata pretén dur a terme en relació amb el perfil de la plaça. La part d'investigació només es pot exigir en els concursos de places de professorat contractat doctor.  
8.3. En l'acte de presentació els candidats i candidates rebran totes les instruccions convenients sobre la realització de les proves. Així mateix, es determinarà, mitjançant sorteig, l'ordre d'actuació de les persones participants i es fixarà el lloc, data i hora de començament de les proves.  
En el mateix acte de presentació, el president o presidenta de la comissió ha de fer públic el termini fixat perquè qualsevol participant puga examinar la documentació presentada per la resta d'aspirants abans de l'inici de les proves.  
8.4. Les proves han de començar dins del termini de 20 dies hàbils, comptadors des de l'endemà a l'acte de presentació.  
  
Novena. Desenvolupament de les proves  
9.1. Els concursos d'accés consten de dues proves que són públiques i es realitzaran al lloc de la Universitat Jaume I que establisca el president o presidenta de la comissió.  
9.2. Abans del començament de la primera prova, cada membre de la comissió ha de lliurar al secretari o secretària d'aquesta un informe raonat sobre els mèrits al·legats per cada concursant en el seu currículum i sobre l'adequació entre el seu projecte docent i, si escau, d'investigació, i les necessitats de la Universitat, posades de manifest en la convocatòria del concurs.  
9.3. La primera prova d'aquests concursos consistirà en l'exposició oral per part de l'aspirant, en el temps que considere oportú, dels mèrits al·legats i la defensa del projecte docent i, si escau, d'investigació, presentat. A continuació, la comissió debatrà amb l'aspirant, durant un temps màxim de dues hores, sobre els seus mèrits, el projecte docent i, si escau, d'investigació, presentat.  
9.4. Finalitzada la primera prova, la comissió realitzarà l'avaluació de cada candidat o candidata, ajustada als criteris generals (annex IV) i específics de valoració prèviament establits per la comissió. Aquesta prova té caràcter eliminatori per a totes aquelles persones que no obtinguen, almenys, una puntuació numèrica igual o superior a 5 sobre 10, com a mínim, per tres membres de la comissió.  
  
9.5. Per a la segona prova l'aspirant ha de lliurar a la comissió, després que s'haja realitzat la qualificació de la primera, un resum del tema triat o del treball original d'investigació que posteriorment exposarà oralment.  
9.6.. La segona prova d'aquests concursos consisteix en l'exposició oral per part de l'aspirant, durant un temps màxim de dues hores, d'una lliçó del programa que ha presentat o d'un treball original d'investigació realitzat per aquest concursant individualment o en equip. En aquest últim cas l'aspirant hi ha d'haver participat com a director o directora de la investigació i aquest extrem ha de quedar certificat per la resta de membres de l'equip.  
A continuació la comissió debatrà amb l'aspirant, durant un temps màxim de dues hores, sobre els continguts científics exposats, la metodologia que utilitzarà en la impartició a l'alumnat i tots aquells aspectes que considere rellevants en relació amb el tema, o sobre tots aquells aspectes que considere rellevants en relació amb el treball original d'investigació.  
9.7. Finalitzada la segona prova cada membre de la comissió ha d'avaluar cada aspirant i els ha d'atorgar una puntuació numèrica de 0 a 10. La puntuació final del concurs d'accés ve donada per la suma de les puntuacions obtingudes en les dues proves. En cas d'empat, prevaldrà l'aspirant que ha obtingut una puntuació més alta en la primera prova.  
  
  
Deu. Proposta de les comissions  
10.1. A la vista de la puntuació atorgada als aspirants la comissió durà a terme la proposta de provisió de les places en el termini màxim de trenta dies comptadors a partir de la data del començament de les proves.  
10.2. En els concursos les comissions han de realitzar les seues propostes d'acord amb els punts següents:  
a) Es proveeixen les places convocades quan hi ha concursants valorats favorablement, almenys, per tres dels seus membres.  
  
b) Els membres de la comissió no poden abstenir-se en la votació.  
  
c) No pot proposar-se un nombre superior de nomenaments al nombre de places convocades.  
d) Quan s'hagen convocat diverses places la comissió ha de citar les persones proposades per l'ordre de valoració que han obtingut, perquè trien vacant.  
e) Tots els concursos es poden resoldre amb la no provisió de plaça o places.  
10.3. Els concursants que no hagen sigut proposats no poden al·legar cap dret sobre places vacants.  
10.4. La proposta motivada de provisió de places s'ha de fer pública en el termini màxim de cinc dies comptadors des del següent a la finalització de les proves, en el lloc de celebració del concurs i en el tauler d'anuncis del departament on estiga adscrita la plaça.  
  
Onze. Presentació de documentació  
11.1. En els set dies hàbils següents al dia de finalització de l'actuació de la comissió, el secretari o secretària de la comissió ha de lliurar a la Secretaria General de la Universitat l'expedient administratiu del concurs, que ha d'incorporar els documents següents:  
a) L'acta de constitució de la comissió i de cada una de les sessions realitzades, en les quals han de constar les actuacions fonamentals realitzades.  
b) El document en què consten els criteris utilitzats per a la valoració de les proves a què al·ludeix la base 7.6.  
c) El document en què consten els informes que al·ludeix la base 9.2.  
d) El document en què conste la valoració raonada de la comissió, o de cada un dels seus membres, sobre cada una de les persones aspirants en cada prova, a què al·ludeix la base 9.6.  
e) L'acta de la proposta de provisió de la plaça o places, amb una llista dels concursants proposats per ordre de preferència.  
f) Curriculum vitae, projecte docent i investigador, documents i treballs que han presentat les persones que s'han presentat.  
11.2. Les persones que han concursat poden sol·licitar a la Secretaria General de la Universitat un certificat de la valoració raonada que la comissió, o cada un dels seus membres, ha emès sobre els seus mèrits.  
11.3. La proposta de provisió de places s'arreplegarà en una resolució del Rectorat o persona en qui delegue. Les contractacions proposades les efectuarà el Rectorat de la Universitat en el termini de 30 dies hàbils comptadors a partir de la recepció de l'expedient administratiu en la Secretaria General de la Universitat i després que la persona proposada haja acreditat que compleix els requisits a què al·ludeix l'apartat 2 de l'article 16 de la Normativa del Consell de Govern, la qual cosa ha de fer en els quinze dies hàbils següents al dia de finalització de l'actuació de la comissió. En el cas que la persona proposada no presente oportunament la documentació requerida, el Consell de Govern de la Universitat pot declarar la plaça vacant o remetre l'expedient a la comissió perquè propose, si aquesta ho considera convenient, en el termini de trenta dies, la contractació del següent concursant en l'ordre de valoració formulat.  
11.4. En la contractació s'ha d'especificar la denominació de la plaça segons el catàleg d'àrees de coneixement i el departament a què s'adscriu.  
Dotze. Duració, funcions i retribucions dels contractes  
Els contractes laborals del professorat contractat doctor són de caràcter indefinit i tenen una dedicació a temps complet.  
Les funcions del professorat contractat doctor que incloguen la docència, la investigació i, si escau, la direcció de projectes d'investigació, són les establides per la Universitat en la corresponent relació de llocs de treball.  
El sou, els triennis, les pagues extraordinàries i el complement de destinació són els que corresponen als funcionaris i funcionàries inclosos en l'àmbit d'aplicació de la Llei 30/1984, de 2 d'agost, d'acord amb el grup A de classificació a què es refereix l'article 25 de la dita llei i el nivell 27 de complement de destí. El complement específic s'abona en 12 mensualitats i la seua quantia anual és de 1.674,72 euros.  
  
  
Tretze. Informació  
13.1. Es pot accedir a tota la informació de la convocatòria, bases i instàncies, en l'adreça .  
  
13.2 El còmput dels terminis establits en aquesta normativa es realitza excloent el mes d'agost, durant el qual no tindran lloc les actuacions de les comissions respectives.  
  
Catorze. Reclamacions  
14.1. Contra les resolucions del Rectorat, o persona en qui delegue, que posen fi al concurs, es pot interposar recurs d'alçada davant d'aquell en el termini d'un mes comptador des de l'endemà de la publicació de la proposta.  
14.2. Una vegada admès a tràmit, el recurs serà valorat per la comissió de reclamacions de professorat contractat de la Universitat Jaume I formada pel vicerector o vicerectora que tinga atribuïdes les competències en matèria de professorat, que la presidirà, i quatre professors o professores funcionaris dels cossos docents universitaris doctors, o contractats doctors, nomenats pel Rectorat a proposta del Consell de Govern, per un període de quatre anys, prorrogable per una única vegada. La comissió es renovarà per meitats, cada dos anys.  
14.3. La comissió de recursos ha d'informar sobre els aspectes de procediment del procés selectiu i ha de comprovar l'efectiu respecte per les comissions de selecció dels principis d'igualtat mèrit i capacitat, sense qüestionar l'àmbit de discrecionalitat tècnica de la comissió seleccionadora. La comissió de recursos ha d'efectuar una proposta motivada i vinculant al Rectorat en funció de la qual es confirmarà la proposta de contractació, o s'estimarà totalment o parcialment el recurs amb retroacció d'actuacions, si escau, per a la formulació d'una nova proposta de provisió per part de la comissió de selecció.  
14.4. Llevat que la resolució del Rectorat indique una altra cosa, la comissió de selecció no avaluarà novament totes les persones concursants, sinó només aquelles a què es refereix la resolució, i únicament en els apartats o els mèrits del currículum que aquesta resolució esmene. No obstant això, si a conseqüència del recurs la nova puntuació afecta la posició o la puntuació de les persones concursants, entre altres raons, per superar la puntuació màxima prevista en algun apartat general del barem, es normalitzaran i modificaran les puntuacions obtingudes per aquests en l'apartat corresponent i, consegüentment, en la puntuació final.  
14.5. Les resolucions del Rectorat a què fan referència aquest article esgoten la via administrativa i es poden recórrer davant de la jurisdicció contenciosa administrativa.  
14.6. Quan les comissions de selecció efectuen una nova proposta motivada, com a conseqüència de l'estimació d'un recurs, l'han de notificar a totes les persones que han concursat. Contra aquesta proposta es pot interposar recurs d'alçada davant del Rectorat, per qualsevol motiu diferent dels que serviren de fonament al primer recurs.  
  
  
Castelló de la Plana, 16 de desembre de 2011.- El rector, p. d. f. (R 14.06.2010), el vicerector d'Ordenació Acadèmica i Professorat: Francisco López Benet.  
  
  
  
ANNEX I  
  
Composició de les comissions  
  
Aquestes comissions, en què s'ha de procurar que hi haja una composició equilibrada entre dones i homes, les presideix el rector o persona en qui delegue, que pot ser substituït en els casos previstos en l'article 67 dels Estatuts de la Universitat Jaume I pels procediments previstos en aqueix mateix article, i han d'estar integrades a títol individual i no representatiu, a més, per vocals preferentment d'aquesta Universitat, en la proporció següent:  
a) Dos membres vocals designats pel departament entre professorat de l'àrea de coneixement de la plaça.  
b) Un membre vocal designat pel Rectorat entre un mínim de cinc proposats pel departament.  
c) Un membre vocal designat pel Rectorat, entre un màxim de cinc de l'àrea de coneixement o afins proposats per l'òrgan de representació sindical competent.   
D'acord amb les normes generals en matèria de funció pública, els membres d'aquestes comissions han d'ostentar competència tècnica suficient per a valorar els mèrits i capacitat de les persones candidates.   
Per a cada comissió han de nomenar-se tant suplents com titulars.  
  
  
  
ANNEX II  
  
Codi i característiques de les places:  
  
Codi 13922  
Categoria: professorat contractat doctor.  
Departament: Dret Públic.  
Àrea de coneixement: Dret Penal.  
Activitat docent: Dret Penal.  
Activitat investigadora: Dret Penal.  
Dedicació: completa.  
Duració: indefinida.  
  
Codi 12887  
Categoria: professorat contractat doctor.  
Departament: Finances i Comptabilitat.  
Àrea de coneixement: Economia Financera i Comptabilitat.  
Activitat docent: Matemàtica dels Operacions Financeres.  
Activitat investigadora: altres especialitats econòmiques. Finances Sostenibles (5399).  
Dedicació: completa.  
Duració: indefinida.  
  
Codi 13891  
Categoria: professorat contractat doctor.  
Departament: Psicologia Bàsica, Clínica i Psicobiologia.  
Àrea de coneixement: Psicobiologia.  
Activitat docent: Fonaments de Neurociència II: Filogènia i Ontogènia del Sistema Nerviós.  
Activitat investigadora: Psicofarmacologia (6113).  
Dedicació: completa.  
Duració: indefinida.  
  
Codi 13446  
Categoria: professorat contractat doctor.  
Departament: Psicologia Bàsica, Clínica i Psicobiologia.  
Àrea de coneixement: Psicobiologia.  
Activitat docent: Fonaments de Neurociència I: Aspectes Cel·lulars i Moleculars.  
Activitat investigadora: Psicofarmacologia: alcoholisme (6113.01).  
Dedicació: completa.  
Duració: indefinida.  
  
Codi 13401  
Categoria: professorat contractat doctor.  
Departament: Economia.  
Àrea de coneixement: Economia Aplicada.  
Activitat docent: Economia Espanyola i Mundial.  
Activitat investigadora:   
Dedicació: completa.  
Duració: indefinida.  
  
Codi 13435  
Categoria: professorat contractat doctor.  
Departament: Economia.  
Àrea de coneixement: Fonaments de l'Anàlisi Matemàtica.  
Activitat docent: Microeconomia i Economia Experimental.  
Activitat investigadora:   
Dedicació: completa.  
Duració: indefinida.  
  
Codi 13527  
Categoria: professorat contractat doctor.  
Departament: Educació.  
Àrea de coneixement: Didàctica de l'Expressió Corporal.  
Activitat docent: Didàctica de l'Educació Física. Docència en valencià.  
Activitat investigadora: Fisiologia Cardiovascular (2411.03), Epidemiologia (3202) i Salut Pública (3212).  
Dedicació: completa.  
Duració: indefinida.  
  
Codi 13732  
Categoria: professorat contractat doctor.  
Departament: Enginyeria de Sistemes Industrials i Disseny.  
Àrea de coneixement: Dibuix   
Activitat docent: Expressió Artística. Expressió Objectual i Disseny.  
Activitat investigadora: Disseny i Art; altres especialitats artístiques: Art i Noves Tecnologies (6299); Dibuix, Gravat (6203.04) i Escultura (6203.09).  
Dedicació: completa.  
Duració: indefinida.  
  
Codi 13196  
Categoria: professorat contractat doctor.  
Departament: Enginyeria de Sistemes Industrials i Disseny.  
Àrea de coneixement: Enginyeria Elèctrica.  
Activitat docent: Màquines i Instal·lacions Elèctriques i Electrònica de Potència.  
Activitat investigadora: Sistemes digitals de mesurament en temps real i compensadors actius amb control selectiu basats en l'IEEE Std. 1459 (3306.99).  
Dedicació: completa.  
Duració: indefinida.  
  
Codi 13502  
Categoria: professorat contractat doctor.  
Departament: Enginyeria Mecànica i Construcció.  
Àrea de coneixement: Enginyeria Mecànica.  
Activitat docent: Teoria de Màquines i Mecanismes. Sistemes Mecànics.  
Activitat investigadora: Engranatges (3313.09).  
Dedicació: completa.  
Duració: indefinida.  
  
Codi 13569  
Categoria: professorat contractat doctor.  
Departament: Enginyeria Mecànica i Construcció.  
Àrea de coneixement: Màquines i Motors Tèrmics.  
Activitat docent: Enginyeria Tèrmica.  
Activitat investigadora: Equip de refrigeració (3313.26) i refrigeració (processos tecnològics) (3328.26).  
Dedicació: completa.  
Duració: indefinida.  
  
Codi 13958  
Categoria: professorat contractat doctor.  
Departament: Història, Geografia i Art.  
Àrea de coneixement: Història de l'Art.  
Activitat docent: Patrimoni arquitectònic i urbanístic. Docència en valencià.  
Activitat investigadora: Història de l'arquitectura (5506.01) i història de l'art (5506.02).  
Dedicació: completa.  
Duració: indefinida.  
  
Codi 13850  
Categoria: professorat contractat doctor.  
Departament: Administració d'Empreses i Màrqueting.  
Àrea de coneixement: Comercialització i Investigació de Mercats.  
Activitat docent: Màrqueting Internacional.  
Activitat investigadora: Màrqueting Internacional.  
Dedicació: completa.  
Duració: indefinida.  
  
  
  
  
  
  
  
  
  
  
ANNEX III / ANEXO III  
  
  
  
Dades personals / Datos personales  
Nom i cognoms / Nombre y apellidos: DNI:   
Adreça / Dirección:   
Localitat / Localidad: CP: . Telèfon / Teléfono:   
Lloc de naixement / Lugar de nacimiento:   
Data de naixement / Fecha de nacimiento:   
Adreça electrònica / Dirección electrónica: ................................................................................................................   
  
  
Dades de la plaça convocada / Datos de la plaza convocada  
Plaça núm. / Plaza nº: Categoria / Categoría:   
Àrea de coneixement / Área de conocimiento: .   
Departament / Departamento: .   
Centre/Centro:   
Dedicació/Dedicación:   
   
  
Requisits / Requisitos  
Titulació acadèmica / Titulación académica  
 Doctorat / Doctor  
 Llicenciatura, enginyeria o arquitectura / Licenciatura, ingeniería o arquitectura  
 Diplomatura, enginyeria tècnica o arquitectura tècnica / Diplomatura, ingeniería técnica o arquitectura técnica  
 Estudis exigits per a l'obtenció del grau de doctorat / Estudios exigidos para la obtención del grado de doctor  
  
Activitat professional actual / Actividad profesional actual  
 Serveis prestats en altres universitats públiques / Servicios prestados en otras universidades públicas  
 Avaluació positiva ANECA-CVEC / Evaluación positiva ANECA-CVEC  
 Resguard que justifica el pagament de 27,07 euros en concepte de drets de participació / Resguardo que justifica el pago de 27,07 euros en concepto de derechos de participación.  
  
  
  
  
  
  
  
Documentació que s'hi adjunta / Documentación que se adjunta  
   
   
   
   
   
   
SOL·LICITE: Ser admés/esa al concurs convocat per la Universitat Jaume I per proveir la plaça núm. .  
SOLICITO: Ser admitido/a al concurso convocado por la Universitat Jaume I para proveer la plaza nº   
DECLARE: Que són certes les dades que hi consten i que reunisc les condicions exigides en la convocatòria.  
DECLARO: Que son ciertos los datos que constan y que reúno las condiciones exigidas en la convocatoria.  
  
  
  
  
(Firma)  
  
Castelló de la Plana, ... d ... de 201...  
  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant de la Secretaria General d'aquesta Universitat.  
Sus datos personales quedarán incluidos en el fichero automatizado de la Universitat Jaume I, que se compromete a no hacer un uso distinto de aquél para el que fueron solicitados, de acuerdo con la Ley Orgánica 15/1999, de Protección de los Datos de Carácter Personal. Puede ejercer, por escrito, los derechos de acceso, rectificación, cancelación y, si procede, de oposición, ante la Secretaría General de esta Universitat.  
  
RECTORAT DE LA UNIVERSITAT JAUME I / RECTORADO DE LA UNIVERSITAT JAUME I  
  
Justificació de l'ingrés dels drets de participació en el concurs de selecció / Justificación del ingreso de los derechos de participación en el concurso de selección  
Plaça núm. / Plaza nº: DNI   
Liquidació / Liquidación: La persona interessada ha fet el pagament en el c/c 3961107621 de Bancaixa (entitat 2077, oficina 0580) / La persona interesada ha realizado el pago en la c/c 9308107032 de Bancaja (entidad 2077, oficina 0580).  
Drets d'examen / Derechos de examen: 27,07 euros  
Despeses de transferència / Gastos de transferencia: ..................  
Total:   
   
Aquest imprès no és vàlid sense el segell de l'entitat bancària / Este impreso no es válido sin el sello de la entidad bancaria.   
ANEXO IV / ANEXO IV  
  
  
Dades de la plaça convocada / Datos de la plaza convocada  
Codi núm. / Código nº: .......................... Àrea / Área :................................................................................................  
Perfil de la plaça / Perfil de la plaza:   
Departament/Departamento:   
Data de la resolució / Fecha de la resolución: ..............................................................  
  
Dades personals / Datos personales  
  
Nom / Nombre: ........................... Cognoms / Apellidos: ............... .............................................  
DNI: ?......................... Data de naixement / Fecha de nacimiento: .........................................  
Lloc de naixement / Lugar de nacimiento: ................................................................................................  
Adreça / Dirección: CP:   
Província / Provincia: ?........................................ Localitat / Localidad: ?..............   
Telèfon / Teléfono: ...................................................   
Adreça electrònica / Correo electrónico: ?...............................................................................................  
  
Si ocupeu una plaça docent a la Universitat / Si ocupa una plaza docente en la Universidad.  
Facultat o escola / Facultad o escuela:   
Departament/Departamento:   
Àrea / Área:   
  
a) Formació / Formación  
Titulació / Titulación:   
Data de finalització dels estudis / Fecha de finalización de los estudios:   
Grau de llicenciatura / Grado de licenciatura:   
Qualificació / Calificación:   
Títol de la tesina / Título de la tesina:   
.......................................................................................................................................................  
Qualificació mitjana de l'expedient acadèmic / Calificación media del expediente académico:\*  
..................................................................................  
Doctorat Universitat / Doctor. Universidad:   
Títol de la tesi / Título de la tesis   
..........................................................................................................................................................  
Data de lectura / Fecha de lectura: ..............................................  
Qualificació / Calificación:   
Altres títols universitaris (diplomatura, llicenciatura, grau de llicenciatura, màster, postgrau).  
Otros títulos universitarios (diplomatura, licenciatura, grado de licenciatura, máster, postgrado).  
   
   
   
   
  
b) Docència universitària (inclou la valoració de la qualitat de l'ensenyament de la universitat d'origen). Es considerarà mèrit preferent la docència impartida en valencià. En els dos casos s'ha d'acreditar oficialment.  
Docencia universitaria (incluye la valoración de la calidad de la enseñanza de la universidad de origen. Se considerará mérito preferente la docencia impartida en valenciano. En los dos casos se acreditará oficialmente.  
   
   
   
   
  
------------------------------  
\* S'obté puntuant totes les assignatures, excepte les complementàries a què fa referència l'article 136 de la Llei General d'Educació, d'acord amb l'escala següent: aprovat, 1; notable, 2; excel·lent, 3, i matrícula d'honor, 4.   
 Se obtiene puntuando todas las asignaturas excepto las complementarias a que hace referencia el artículo 136 de la Ley General de Educación de acuerdo con la escala siguiente: aprobado, 1; notable, 2; sobresaliente, 3, y matrícula de honor, 4.  
  
c) Investigació (articles, llibres, capítols de llibres, comunicacions a congressos, participació en projectes d'investigació, contractes d'investigació). Centres on s'ha realitzat la investigació i finançament.  
Investigación (artículos, libros, capítulos de libros, comunicaciones a congresos, participación en proyectos de investigación, contratos de investigación). Centros donde se ha realizado la investigación y financiación).  
   
   
   
Títols dels projectes en què heu treballat / Títulos de los proyectos en que ha trabajado.  
   
   
   
Persones que els han dirigit. Indiqueu, si escau, si el director o directora del projecte és la persona interessada.  
Personas que los han dirigido. Indique, en su caso, si el director o directora del proyecto es la persona interesada.  
   
   
   
Publicacions (títol, editorial o revista, lloc, data, pàgines...) / Publicaciones (título, editorial o revista, lugar, fecha, páginas...).  
   
   
   
Comunicacions a congressos / Comunicaciones a congresos:  
   
   
   
Treballs en curs de realització / Trabajos en curso de realización:  
   
   
   
   
  
Beques o ajudes postdoctorals d'investigació que heu obtingut i centres on heu treballat.  
Becas o ayudas postdoctorales de investigación que ha obtenido y centros donde ha trabajado.  
   
   
   
   
Estades en altres universitats o centres d'investigació / Estancias en otras universidades o centros de investigación.  
   
   
   
   
d) Valencià (acreditació oficial) / Valenciano (acreditación oficial):  
   
   
   
  
e) Altres mèrits (llengües d'interès científic, premis, distincions honorífiques, activitat professional extrauniversitària, informàtica, projectes d'innovació educativa, etc.).   
Llengües d'interès científic (acreditació oficial):  
Otros méritos (lenguas de interés científico, premios, distinciones honoríficas, actividad profesional extra- universitaria, informática, proyectos de innovación educativa, etc.).  
Lenguas de interés científico (acreditación oficial):  
   
   
   
  
Oposicions o concursos realitzats (tant en la carrera docent com en qualsevol altra de l'administració pública); indiqueu la plaça obtinguda i la data d'obtenció.  
Oposiciones o concursos realizados (tanto en la carrera docente como en cualquier otra de la administración pública). Indique la plaza obtenida y la fecha de obtención.  
   
   
   
Experiència docent (cursos que heu impartit. Indiqueu-ne el centre i la data de realització).  
Experiencia docente (cursos que ha impartido. Indique el centro y la fecha de realización).  
   
   
   
Disciplines que heu impartit o grups de pràctiques que heu tingut al vostre càrrec.  
Disciplinas que ha impartido o grupos de prácticas que ha tenido a su cargo.  
   
   
   
Nom del director o directora del departament amb qui heu treballat.  
Nombre del director o directora del departamento con quien ha trabajado.  
   
   
Coneixements d'informàtica / Conocimientos de informática.  
   
   
   
Experiència professional vinculada a l'àrea de coneixement.   
Experiencia profesional vinculada al área de conocimiento.  
   
   
............................................................................................................................................................   
Innovació educativa (cursos de formació del professorat, etc.).  
Innovación educativa (cursos de formación del profesorado, etc.).  
   
   
   
Premis / Premios.  
   
   
   
Distincions honorífiques / Distinciones honoríficas.  
   
   
   
Altres / Otros.  
   
   
   
Documentació que s'hi adjunta dels mèrits al·legats /Documentación que se adjunta de los méritos alegados.  
   
   
   
  
DECLARE sota la meua responsabilitat que les dades exposades són certes.  
DECLARO bajo mi responsabilidad que los datos indicados son ciertos.  
  
  
  
  
(Firma)\*  
Castelló de la Plana, ... d ... de 201...  
  
  
RECTORAT DE LA UNIVERSITAT JAUME I / RECTORADO DE LA UNIVERSITAT JAUME I   
  
  
  
  
  
  
  
------------------------------  
\* Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de les Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant de la Secretaria General d'aquesta Universitat.   
 Sus datos personales quedarán incluidos en el fichero automatizado de la Universitat Jaume I, que se compromete a no hacer otro uso que aquel para el cual se han solicitado, de acuerdo con la Ley Orgánica 15/1999, de Protección de Datos de Carácter Personal. Puede ejercer, por escrito, los derechos de acceso, rectificación, cancelación y, en su caso, de oposición, ante la Secretaría General de la misma.  
ANNEX V  
  
Criteris generals d'avaluació que han d'aplicar   
les comissions que han de resoldre els concursos de selecció   
de professorat col·laborador i contractat doctor  
  
En la valoració dels candidats i candidates en els concursos de selecció de professorat col·laborador i contractat doctor la primera de les proves tindrà un valor doble que la segona. Pel que fa a la primera prova, les comissions han de fixar uns criteris específics adequats al perfil de les places, que en qualsevol cas han d'estar d'acord amb els criteris generals següents.  
  
PROFESSORAT CONTRACTAT DOCTOR  
  
Criteris generals d'avaluació Percentatge  
Formació acadèmica i professional 10  
Experiència investigadora i projecte investigador 50  
Experiència docent i projecte docent 30  
Coneixement de la llengua pròpia 5  
Coneixement de la llengua anglesa 5